Иван Вазов
Воин

chitanka.info

Заминуват си един по друг

тихичко връстници и другари,

всяк ден „сбогом“ казват връзки стари,

всяк ден липсва някой близък тук.

А аз, морен, за почивка жъден,

продължавам пътя дълги мой

и мълвя: на мъртвите — покой,

а на живите — живот е съден.

Но живота с тръни е насет,

но живота цяло е сраженье —

воин тук, не гледам окол мене

кой полита, и вървя напред!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.